《念奴娇 题诵昭翠深小草集后》
清代·顾翎

墨染烟驱，有孝标姊妹，何论沈谢。五色蛮笺螺子黛，漫向夜深誊写。

满幅银钩，几行鲛颗，愿作珊瑚架。金荃一卷，红珠掌上无价。

总教新月疏桐，绿窗风细，倍把愁肠惹。箧里云山诗卷在，点入倪迂小画。

招损蔷薇，划残竹粉，屐印苍苔罅。香憔脂悴，飘零多沙同社。

作者简介：顾翎（1776—？），字羽素，无锡人。顾敏恒女，泾县知县顾翰姊，杨敏勋室。幼习为诗，兼工长短句，性爱梅颜，所居曰绿梅影楼。作填词图，一时名公才媛应题甚夥。